b'\n_START_ARTICLE_\nDet kinesiske kj\xc3\xb8kken\n_START_PARAGRAPH_\nDet kinesiske kj\xc3\xb8kken er et av verdens store matsystemer med en lang og omfangsrik historie. Fra Kina har det kinesiske kj\xc3\xb8kken spredt seg over stor sett hele verden.\n_START_SECTION_\nHistorikk\n_START_PARAGRAPH_\nDet man i dag kjenner som det kinesiske kj\xc3\xb8kken har vokst fram i l\xc3\xb8pet av en meget lang tid og er beriket med s\xc3\xa5vel importerte r\xc3\xa5varer og matlagingsteknikker som egne oppfinnelser. I Kina nevnes ofte pekingmannen og hans bruk av ild som det f\xc3\xb8rste \xc2\xabkj\xc3\xb8kken\xc2\xbb (for opp i mot 400\xc2\xa0000 \xc3\xa5r siden), mens mer tilbakeholdende redegj\xc3\xb8relser pleier \xc3\xa5 starte i kinesisk steinalder, da man fra arkeologiske funn kan belegge typiske elementer som risdyrking og nudler. Spisepinner som bestikk begynte man med senest under Zhou-dynastiet, mens wokking (rask steking med wok) ble popul\xc3\xa6rt under Tang-dynastiet. De fleste ber\xc3\xb8mte kinesiske matretter som man spiser i dag tilkom i Qing-dynastiet eller i begynnelsen av Republikken Kinas tid.\n_START_SECTION_\nPeriodisering\n_START_PARAGRAPH_\nFor den historiske tid deler man som regel inn det kinesiske kj\xc3\xb8kkens historie etter de vanlige dynastier, med egne rubrikker for ikke-herskende ikke-hanfolk.'